ועדת העבודה והרווחה, כנסת 25, פרוטוקול מספר 96, 2023-07-19 00:00

ישראל אייכלר: ברוכים הבאים לישיבה השנייה של ועדת העבודה והרווחה היום, א' באב תשפ"ג, ראש חודש, 19

ישראל אייכלר: 7

ישראל אייכלר: 2023

ישראל אייכלר:  הנושא הוא הרביזיה שהגשנו על הצעת תקנות שוויון זכויות לאנשים עם מוגבלות (הפחתה של סכומי עיצום כספי – נגישות) והצעת תקנות שוויון זכויות לאנשים עם מוגבלות (הפחתה של סכומי עיצום כספי – ייצוג הולם)

ישראל אייכלר:       אנחנו הולכים לדון בשני דברים, א', בפתיחת הרביזיה, פתיחת דיון מחדש, ואחר כך על התיקונים שהגיעו להבנות בין הנציבות למשרד הבריאות

ישראל אייכלר:  דבר ראשון, מי בעד פתיחת הרביזיה, פתיחת הדיון מחדש? מי נגד? אין מתנגדים

ישראל אייכלר:  הדיון נפתח

ישראל אייכלר: בעד – 1 

ישראל אייכלר: נמנעים – אין אושר

ישראל אייכלר: הדיון נפתח

ישראל אייכלר:  היועצת המשפטית ענת מימון תציג לנו את השינויים, לא את התקנות שכבר הקראנו והחלטנו, אלא את השינויים שהתבקשו להגיע להסכמות

ישראל אייכלר:  בבקשה

עדה מימון: אני אציג את השינויים

עדה מימון:  אני רק מזכירה, אנחנו דנים בתקנות הפחתה, החובה לעיצומים כספיים כבר נקבעה בתיקון שנעשה לפני שנה וכרגע אנחנו קובעים את ההפחתה

עדה מימון:  כמו שנאמר, התקנות הוצגו וכל הנסיבות להפחתה על פי המודל שקיים, גם להפחתה בעיצומים אחרים, זה כבר הוצבע

עדה מימון:  בסוף הדיון נטענו טענות לגבי מערכת הבריאות, לגבי קופות החולים, וביקשו לבוא בדין ודברים ואני אציג את התיקון שאליו הגיעו בנושא

עדה מימון:       אני מדברת עכשיו על הסט של תקנות הנגישות, בתקנה 2 שמדברת על ההפחתה בשל התנהגות המפר נוספה נסיבה שקובעת שלמפר מערכת נהלים שנועדה לאתר ולמנוע ביצוע הפרות באמצעות בקרה ופיקוח פנימיים וההפרה מעידה על כשל נקודתי ולא על כשל מערכתי

עדה מימון:  אז זו תהיה נסיבה להפחית 30% מסכום העיצום הכספי

עדה מימון:      בנוסף, אני רק מעירה, שהיה את העניין הזה של גובה מחזור עסקאות, שביטוח לאומי טענו שהם לא יכולים להוכיח דבר כזה, אז אנחנו מוחקים את זה משם, ולגבי התחילה, בגלל שחשבנו שזה יעבור לפני שעברה שנה מיום תחילת החוק אז היא הייתה קבועה תחילה ל-13 ביולי, אבל מכיוון שהמועד חלף אנחנו נמחק את זה והתחילה תהיה מיידית ביום פרסום התקנות

עדה מימון:       לגבי הסט של הייצוג ההולם, שם אין את התקנה הזו של ההפחתה, אבל כן יש את התיקון של הביטוח הלאומי ושל התחילה

עדה מימון:  זהו, אלה התיקונים שהוכנסו ביחס למה שהוצבע בישיבה הקודמת

ישראל אייכלר: אנחנו נאפשר לדן רשל, נציב שוויון זכויות, בבקשה

דן רשל: תודה רבה, אדוני היושב ראש

דן רשל:  אני חושב שמאז הישיבה האחרונה, שלצערי לא נכחתי בה כי לא הייתי בארץ, כן נעשתה כברת דרך ארוכה והייתי אומר גם מוצלחת מול משרד הבריאות ואני חושב שגם הייתה התקדמות כלשהי מול הקופות

דן רשל:  אני חושב שכרגע, אולי מה שאני מבין, עלול עדיין להיות גורם שצריך לדבר עליו, אם בכלל, זה אחוזי הפחתה כאלה או אחרים שמבחינתנו זה אירוע שהוא לא רק שלנו, אלא בכלל של משרד המשפטים

דן רשל:       אנחנו כרגע בהקשר הזה לא יכולים לעשות עוד מעבר למה שיש לנו כאן עכשיו, אבל מבחינתנו אין לנו שום רצון להקשות על אף גורם, בטח לא הקופות, אנחנו רוצים לעבוד עם הקופות במשותף

דן רשל:  גם לפני שהתחיל הדיון הזה דיברנו כאן בחוץ, יש לנו עניין משותף והדדי לשתף פעולה עם כל הקופות

דן רשל:  בחוץ דיברנו עם הכללית, אבל אני חושב שבנסיבות האלה כן אפשר להתקדם וצריך להתקדם בשביל לשים את זה מאחורינו בשביל שתיקון החוק הזה סוף סוף יתחיל להיות מיושם

ישראל אייכלר: כן, אני חושב שזה מאוד חשוב שלכל מערכת תהיה מערכת נהלים שנועדה לאתר תקלות, למנוע ביצוע הפרות ולעשות בקרה ופיקוח פנימיים ולא לאפשר דברים כאילו לא קרה שום דבר

ישראל אייכלר:  צריך לדעת להתייחס בכל החומרה וכשצריך אפשר לעשות את ההפחתה

ישראל אייכלר:  לכן אני חושב שזה תיקון חשוב מאוד וטוב שהגענו להידברות ביניכם

ישראל אייכלר:  מישהו רוצה להוסיף?      

ענת צדוק: לגבי התיקון המוצע, אנחנו דיברנו עם הנציבות בחוץ ואנחנו מציעים להעלות את האחוזים מ-30% ל-50% כדי ששירותי בריאות לפחות, או מי שמהווה רשת, ועל זה דיברנו בדיון הקודם, יוכל ליהנות מצבר הפחתות של 70%

ענת צדוק:  זאת אומרת 30% זה לא נותן לנו משהו שאנחנו יכולים ליהנות ממנו עם הפרה נוספת ולהגיע ל-70%

ענת צדוק:      ודבר נוסף, אדוני, לא ראינו את לוחות הזמנים שלפיהם הנציבות הולכת לאכוף את העיצומים האלה והבנתי שזה באיזה שהוא תהליך הכנה, אבל נדמה לי שמאחר שהתקנות מסתמכות על לוחות הזמנים היה ראוי שאנחנו נראה את זה לפני שאנחנו מאשרים את התקנות, אולי יש לנו מה להעיר על זה

הדס אגמון: אני אומר שאכן החוק דורש לפרסם לוחות זמנים שמהווים גם בסיס לפסיקה של בית המשפט בקשר לפיצוי להוכחת נזק והם גם ינחו אותנו באכיפה שלנו ואנחנו בתהליך סיום גיבוש לוחות הזמנים האלה

הדס אגמון:  הם נדיבים, הם נותנים לחייבים זמן משמעותי לתיקון והם יפורסמו באתר הנציבות ויהיו שקופים לציבור

הדס אגמון:       ואני אומר לגבי הבקשה על האחוזים שצריך לזכור שיש פה שורה של נסיבות שיכולות להצטבר ביחד, כפי שהסברנו בדיונים הקודמים

הדס אגמון:  גם הנסיבות האחרות יכולות להיות רלוונטיות לקופות וכיוון שההצטברות של הנסיבות יכולה להגיע גם ל-90% הפחתה נקבע הגג הזה שההפחתה המצטברת לא תגיע ל-70%

הדס אגמון:       הסברנו גם קודם לקופות, יש פה עוד נסיבות, המפר, אחרי שכבר מצאנו את ההפרה, יכול להראות לנו שהוא נקט פעולות למניעת הישנות וזה מצטבר לנסיבה הנוספת שהוספנו

הדס אגמון:  הם יכולים גם ליהנות מזה שלא הייתה להם הפרה קודמת

הדס אגמון:  זאת אומרת הסכומים הם מצטברים והם ניכרים

הדס אגמון:  ואני מזכירה שוב שהסכומים הופחתו כבר בדיוני החקיקה ושאנחנו במצב הקיצוני שבו בכל זאת הוטל עיצום

ישראל אייכלר: תודה רבה

ישראל אייכלר:  ניגש להצביע

גלעד לין: אם אפשר ממש במשפט

גלעד לין:  בפתח הדברים אני רוצה להגיד לזכות הנציבות שבעקבות הדיון האחרון שהיה כאן בוועדה הם באמת נפגשו עם משרד הבריאות ועם הקופות, ואני חושב שלא כדי לצאת ידי חובה, הם הקשיבו ושמעו את ההערות שלנו וגם תיקנו

גלעד לין:  הנוסח שמופיע כאן כולל תיקון בעקבות דברים שנאמרו בישיבה

גלעד לין:       מבלי לחזור על הדברים שכבר נאמרו בישיבות הקודמות אנחנו חשבנו שכברת הדרך של התיקון לא מספיקה

גלעד לין:  בגלל המאפיינים הייחודיים של הקופה אנחנו חשבנו שיש מקום לבצע תיקונים נוספים והעברנו למזכירות הוועדה אתמול

ישראל אייכלר: תודה רבה

ישראל אייכלר:  אני עובר להצבעה

ישראל אייכלר:  מי בעד אישור התקנות עם השינויים שהיועצת המשפטית ענת מימון הציגה בפנינו? בעד

ישראל אייכלר:  מי נגד? אין מתנגדים

ישראל אייכלר: בעד – 1 

ישראל אייכלר: נמנעים – אין אושר

ישראל אייכלר: התקנות אושרו פה אחד כפי הנוסח שהוצג היום עם התיקון שהוצג היום על ידי עורכת הדין ענת מימון

ישראל אייכלר:       תודה רבה, הישיבה הזו נעולה